Friedrich Dürrenmatt

Friedrich Josef Dürrenmatt (født 5. januar 1921 i Konolfingen, død 14. december 1990 i Neuenburg/Neuchâtel) var en tysksproget schweizisk forfatter, dramatiker og maler. Han blev især berømt for sine kriminalromaner og komedier.

Biografi 
Friedrich Dürrenmatt blev født i 1921 i Konolfingen, en lille schweizisk by i nærheden af Bern. Hans bedstefar var politikeren Ulrich Dürrenmatt, og hans far, Reinhold Dürrenmatt, var protestantisk præst i byen.
I 1935 flyttede familien af økonomiske grunde til Bern, den verdensomspændende økonomiske krise var hård mod mange klassiske middelklassefamilier.
Friedrich Dürrenmatt var allerede på dette tidspunkt begyndt at male og tegne, noget han ville komme til at gøre resten af sit liv. Mange af hans romaner og noveller har han selv illustreret.

På trods af sin interesse for malerkunsten begyndte han i 1941 at studere filosofi, tysk og naturvidenskab, først i Zürich, men siden i Bern, hvor han kunne bo hos sine forældre.

I 1945 udkom hans første værk Es steht geschrieben ("Det står skrevet"), og derefter forsøgte han sig som forfatter. De første år frem til 1952 var vanskelige for ham og hans voksende familie, der snart talte fem medlemmer. Men især med Der Besuch der alten Dame opnåede han berømmelse ikke bare i Schweiz, men også i Tyskland og andre lande.

Hans arbejde koncentrerede sig i lange perioder også med teateret og ofte blandede han sig direkte i teaterarbejdet.

Dürrenmatt døde i Neuenburg den 14. december, 69 år gammel.

Citater 
 „Verden er en tankstation, hvor rygning ikke er forbudt."
 „Den som er bange for at fejle skal holde sig fra kunsten.“
 „Fædreland kalder staten sig altid, når den skal til at slå folk ihjel.“ (fra Romulus den Store)
 „Ingen er bedre til at kappe hoveder, end dem der ingen har.“
 „Kultur laver jeg selv.“
 „Intet kan laves om, hvad en gang er blevet tænkt.“
 „Verden går enten under, eller gør ligesom Schweiz."
 "Viden kan man tilegne sig, at begribe tager tid."

Bibliografi 
 1945 – Der Alte
 1947 – Es steht geschrieben Komedie
 1947 – Der Blinde. Drama
 1949 – Romulus der Grosse. Komedie
 1950 – Der Richter und sein Henker – Kriminalroman 
 1951 – Der Verdacht – Kriminalroman
 1952 – Die Ehe des Herrn Mississippi'
 1952 – Der Tunnel – Novelle
 1953 – Ein Engel kommt nach Babylon 1954 – Herkules und der Stall des Augias – Hørespil
 1955 – Grieche sucht Griechin. Komedie
 1956 – Der Besuch der alten Dame – en tragisk komedie 
 1955–1957 – Die Panne 1958 – Es geschah am hellichten Tag 1958 – Das Versprechen. Kriminalroman
 1959 – Frank der Fünfte. 
 1962 – Die Physiker. Komedie
 1966 – Der Meteor. Komedie
 1967 – Die Wiedertäufer. Komedie
 1969 – Play Strindberg 1970 – Sätze aus Amerika 1971 – Der Sturz. Fortælling
 1972 ff. – Der Mitmacher. Komedie
 1974 – Zusammenhänge Essay om Israel. 
 1974? – Nachgedanken
 1975 – Die Frist. Komedie.
 1981 – Labyrinth
 1983 – Achterloo Komedie
 1985 – Minotaurus. Ballade.
 1985 – Justiz. Roman
 1986 – Der Auftrag oder Vom Beobachten des Beobachters der Beobachter
 1986 – Rollenspiele
 1988 – Achterloo IV Komedie
 1989 – Durcheinandertal. Roman.
 1990 – Turmbau. Stoffe IV-IX.

Posthumt 
 1991 – Midas oder Die Schwarze Leinwand
 1991 – Kants Hoffnung. Zwei politische Reden. Zwei Gedichte.
 1992 – Gedankenfuge – Texte aus dem Nachlass
 1993 – Das Mögliche ist ungeheuer. Ausgewählte Gedichte.
 1994 – Skizzenbuch. Engel, Teufel und so weiter
 1995 – Der Pensionierte. Fragment eines Kriminalromans.
 1996 – Gespräche 1961–1990
 2001 – Das Nashorn schreibt der Tigerin. Bild-Geschichten.

Eksterne henvisninger 

 Friedrich Dürrenmatts officielle hjemmeside  
 

Tysksprogede forfattere
Krimiforfattere
Novelleforfattere fra Schweiz
Romanforfattere fra Schweiz
Dramatikere fra Schweiz
Essayister
Schweizere i 1900-tallet